Ο **Αμάδο Καρίγιο Φουέντες** (17 Δεκεμβρίου 1956 - 7 Ιουλίου 1997) ήταν Μεξικάνος ναρκέμπορας που ανέλαβε τον ελέγχο του Καρτελ του Χουάρεζ αφού δολοφόνησε το αφεντικό του Ραφαέλ Αγκιλάρ Γκουαχάρδο. Έγινε γνωστός με το προσωνύμιο "Ο κύριος των ουρανών" εξαιτίας του μεγάλου στόλου αεροπλάνων που διέθετε και χρησιμοποιούσε για να μεταφέρει ναρκωτικά.

Πέθανε τον Ιούλιο του 1997 σε νοσοκομείο της πόλης του Μεξικού και αφού είχε πραγματοποιήσει εκτεταμένες πλαστικές εγχειρήσεις για να αλλάξει την εμφάνισή του.

Βιογραφία
---------

Γεννήθηκε στο Ναβολάτο της Σιναλόα του Μεξικού και ήταν ανηψιός του Ερνέστο Φονσένκα Καρίγιο, γνωστού και ως "Δον Νιέτο" και αρχηγού του Καρτέλ της Γουαδαλαχάρα, απ' όπου ξεκίνησε και την σταδιοδρομία του. 

Συνεργάστηκε κατά καιρούς με τον Πάμπλο Εσκομπάρ, τον Ελ Τσάπο και με το Καρτέλ του Κάλι εισάγοντας παράνομα ναρκωτικά από την Κολομβία προς το Μεξικό και τις ΗΠΑ. Κατόρθωσε να χτίσει μια αυτοκρατορία δισεκατομμυρίων. Υπολογίζεται ότι το εμπόριο των ναρκωτικών του είχε αποφέρει πάνω από 25 δισεκατομμύρια δολάρια.

Υπήρξε ιδιαίτερα διακριτικός ως προς την προσωπική του ζωή και ελάχιστες πληροφορίες ήταν δημοσίως γνωστές για τον ίδιο πριν τον θάνατό του.

Θάνατος
-------

Ήδη τον τελευταίο χρόνο πριν τον θάνατό του και λόγω των έντονων πιέσεων από τις αμερικανικές και μεξικάνικες αρχές, ο Φουέντες είχε αρχίσει να διερευνά την πιθανότητα μεταφοράς των παράνομων δραστηριοτήτων του στη Χιλή. Στο πλαίσιο αυτό πιστεύεται ότι αποφάσισε να πραγματοποιήσει πλαστική εγχείρηση έτσι ώστε να μην αναγνωρίζεται. Κατέληξε σε ιδιωτική κλινική στην πόλη του Μεξικού στις 7 Ιουλίου 1997. 

Μόλις ο θάνατός του έγινε γνωστός, και πριν οι συγγενείς του προλάβουν να θάψουν την σορό του, οι μεξικανικές αρχές την κατέσχεσαν προκειμένου να επιβεβαιώσουν ότι ήταν ο ίδιος. Αν και οι αμερικανικές αρχές επιβεβαίωσαν την ταυτότητα του Φουέντες μέχρι και σήμερα πιστεύεται ευρέως ότι ο Φουέντες κατόρθωσε να δραπετεύσει. Στην άποψη αυτή συνέβαλε σημαντικά και η δημοσίευση από τις αρχές φωτογραφίας της παραμορφωμένης σορού του καθώς και η δολοφονία μερικούς μήνες αργότερα των ιατρών που πραγματοποίησαν την χειρουργική επέμβαση.

Τηλεοπτικές ενσαρκώσεις
-----------------------

* Στην τηλεοπτική σειρά Ελ Τσάπο (2017) του Netflix σχετικά με την ζωή του Χοακίν "Ελ Τσάπο" Γκουζμάν, ο Καρίγιο ενσαρκώνεται από τον Ροντρίγο Αμπεντ.
* Στις τηλεοπτικές σειρές Narcos (2017) και Narcos: Mexico (2018 - 2021), ο Καρίγιο ενσαρκώνεται από τον Χοσέ Μαρία Γιασπικ.
* Στην τηλεοπτική σειρά Ο αμερικάνικος πόλεμος των Ναρκωτικών του History Channel, ο Καρίγιο ενσαρκώνεται από τον Τάτσου Καρβάλιο.

Παραπομπές
----------

1. ↑  «10 datos de Vicente Carrillo Fuentes 'El Viceroy'». Αρχειοθετήθηκε από το πρωτότυπο στις 15  Σεπτεμβρίου 2021.
2. ↑  «La historia de Amado Carrillo: el capo que se convirtió en "El señor de los cielos" y tuvo una muerte sospechosa en un quirófano». Αρχειοθετήθηκε από το πρωτότυπο στις 15  Μαρτίου 2020.
3. ↑  Getty, Mark (February 2004). «Mexico's Forgotten Disappeared: The Victims of the Border Narco Bloodbath». *Frontera NorteSur*. Αρχειοθετήθηκε από το πρωτότυπο στις 2012-12-14.. Ανακτήθηκε στις 2010-09-25.
4. ↑  González, Héctor A. (February 21, 2007). «Los prófugos del salinato» (στα es). *El Diario*. Αρχειοθετήθηκε από το πρωτότυπο στις March 13, 2012.. Ανακτήθηκε στις 2010-09-25.
5. ↑  Dillon, Sam (November 7, 1997). «Drug Barons and Plastic Surgeons: Who's Dead, Who's Hiding?». *The New York Times*.. Ανακτήθηκε στις 2012-02-23.
6. ↑  Poppas, Terrence E. «Cast of Characters: Amado Carrillo Fuentes». *Drug Lord*. Αρχειοθετήθηκε από το πρωτότυπο στις 11 Οκτωβρίου 2009. Ανακτήθηκε στις 23 Φεβρουαρίου 2012.
7. ↑  «DEA Map of Juarez Cartel operations». *Frontline* (PBS). February 1997.. Ανακτήθηκε στις 2012-02-23.
8. ↑  Poppa, Terrance (2009). «Amado Carrillo Fuentes». Αρχειοθετήθηκε από το πρωτότυπο στις 11 Οκτωβρίου 2009. Ανακτήθηκε στις 18 Αυγούστου 2009.
9. ↑  DEA Congressional Testimony, August 8, 1995 Αρχειοθετήθηκε May 14, 2009, στο Wayback Machine.
10. ↑  Moore, Molly (July 12, 1997). «Drug lord goes home in coffin». *The Washington Post*. .
11. 1 2  Ward Anderson, John (25 Νοεμβρίου 1997). «After Death, Kingpin's Life Is an Open Book». *washingtonpost.com*. Washington Post.
12. 1 2 3  «The curious afterlife of the Lord of the Skies». *businessinsider.com*. businessinsider. 6 Νοεμβρίου 2021.
13. ↑  «Mexican drug lord Carrillo Fuentes' villa auctioned for $2m». 4 Μαΐου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Amado Carrillo Fuentes στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2466162301482220270009
* LCCN: nb2021004371

 |

 |